Polijas administratīvais iedalījums

Polijas administratīvo iedalījumu veido trīs līmeņu administratīvās vienības, kas pastāv kopš 1999. gada 1. janvāra. Pirmo līmeni veido 16 vojevodistes (poļu: województwo; vēsturiskais latviešu nosaukums — vaivadijas). Vojevodistes sīkāk tiek dalītas 380 apriņķos (poļu: powiatów), no tiem 66 ir pilsētas ar apriņķa tiesībām. Apriņķi sīkāk tiek iedalīti 2479 gminās (poļu: gminas). Gminas ir trīs veidu: 306 pilsētas gminas (poļu: gmina miejska), 602 pilsētas lauku gminas (poļu: gmina miejsko-wiejska) un 1571 lauku gminas (poļu: gmina wiejska).

Administratīvo līmeņu shēma

Pirmā līmeņa administratīvais iedalījums 

Vojevodistes ir pirmā līmeņa Polijas administratīvais iedalījums. Vēsturiski vojevodistes ir sauktas arī par vaivadijām. Pirmo reizi termins ‘vojevodiste’ parādījās 14. gadsimtā. Kopš 1999. gada 1. janvāra Polijā ir 16 vojevodistes. Pirms tam bija 49 vojevodistes, kas pastāvēja no 1975. gada 1. janvāra līdz 1998. gada 31. decembrim. Administratīvi sīkāk visas vojevodistes tiek dalītas 380 apriņķos, no kurām 66 ir pilsētas ar apriņķa tiesībām.

Vislielākā vojevodistes gan pēc platības, gan pēc iedzīvotāju skaita ir Mazovijas vojevodiste, savukārt vismazākā pēc abiem parametriem ir Opoles vojevodiste.

Vojevodistu uzskaitījums:
 Kujāvijas-Pomožes vojevodiste
 Lejassilēzijas vojevodiste
 Lielpolijas vojevodiste
 Lodzas vojevodiste
 Lubušas vojevodiste
 Ļubļinas vojevodiste
 Mazovijas vojevodiste
 Mazpolijas vojevodiste
 Opoles vojevodiste
 Piekarpatu vojevodiste
 Podlases vojevodiste
 Pomožes vojevodiste
 Rietumpomožes vojevodiste
 Silēzijas vojevodiste
 Sventokšiskas vojevodiste
 Varmijas-Mazūrijas vojevodiste

Otrā līmeņa administratīvais iedalījums

Pilsētas ar apriņķa tiesībām

Apriņķi

Atsauces 

Polijas administratīvais iedalījums
Valstu administratīvais iedalījums